Axa yet max sakbi aj xin,
cax max yion eltek eb Jesús yul yatut Caifás tuꞌ,
cax max yiontok eb bay is despacho cham yajaw,
palta maj oc eb yajaw bay Judea yul despacho tuꞌ,
talaj chi etaxtok eb yul sat ley,
cax cꞌamxa chi jeꞌ low eb yet kꞌin Pascua chi jay tuꞌ.
Yuj tuꞌ xan max eltek cham yajaw chi yik Pilato bay tiꞌ is despacho tuꞌ.
Axa kꞌanjab cham nan xol eb tuꞌ axca tiꞌ:
—¿Tzet is mul jun winak chi ul e yakꞌ ayin tiꞌ?
ẍi.
—Ta man yobok jun winak tiꞌ,
maj jeꞌ comoncꞌal ok jitek ayach,
ẍi eb.
Xan max yal Pilato axca tiꞌ:
—Iektok nak ayex tiꞌ,
cax beycꞌulnejek ayex tiꞌ bay tuꞌ yin atacꞌalaꞌ yalon e ley,
ẍi bay eb.
—A ayon israel on tiꞌ,
cꞌam jikbej jakꞌon cam junok mactxel,
ẍi eb bay.
Axca ton tiꞌ max yun yelcan apnok tzet maxax yal Jesús yin tzetbil ok yun cami.
Axa paxoc Pilato tuꞌ yul is despacho,
cax max awtelay octok Jesús tuꞌ yuj.
Axa kꞌanlen el bay axca tiꞌ:
—¿Tom ach tiꞌ Reyal ach eb israel?
ẍi bay.
—¿Yulcꞌal mi et chi tita,
xan cha kꞌanlej el jun tiꞌ ayin,
ma ay mac max alon ayach?
ẍi Jesús bay.
—¿Tom israel in chelaꞌ?
A eb et conob cꞌal eb yajawil eb sacerdote,
a eb max ach ul aon oc yul in kꞌab.
¿Tzet max a say a mulnanej?
ẍi bay Jesús.
—Ayin tiꞌ,
manak bay yulyibankꞌinal tiꞌ rey in.
Kꞌinalok ta a bay yulyibankꞌinal tiꞌ rey in,
chimi aj wan eb wakꞌomal serbil yin owal,
yet watxꞌ cꞌam chin alay oc yul kꞌab eb yajaw bay Judea tuꞌ,
palta man yetok yulyibankꞌinal tiꞌ yayji wikbej,
ẍi Jesús bay.
—¿Tom wal yel rey ach xin?
ẍi Pilato tuꞌ bay.
—A toni,
rey in ton axca alon tiꞌ.
Yuj wal tuꞌ xan max in alji.
Ayin tiꞌ,
chin ulicꞌ yulyibankꞌinal tiꞌ,
yuj ul walon tzet yetal caw yel.
Masanilcꞌal eb yikem bay kꞌanej yel,
chi yacbaj eb txiquin bay tzet chi walaꞌ,
ẍi Jesús.
Axa yalon Pilato tuꞌ bay axca tiꞌ:
—A… ¿tzet yetal jun yel chakꞌ binaj tuꞌ?
ẍi Pilato bay Jesús.
Max lajwi yalon axca tu xin,
axa yel paxtek tiꞌ is despacho bay ayicꞌ eb aj Judea tuꞌ,
axa yalon eltek xol eb tuꞌ axca tiꞌ:
—A jun winak tiꞌ,
cꞌam jabok mul chi wilaꞌ.
Palta ay jun e ley,
tol a yet junjun kꞌin Pascua tiꞌ,
che kꞌan bekchaj junok preso yayji,
cax chi bekchaji.
Yuj tu xin,
¿cꞌam mi wal chi yal e cꞌul tol a jun e reyal ayex israel ex tiꞌ chin bekil tinaniꞌ?
ẍi bay eb.
Yuj tuꞌ,
max aj yaw eb masanil,
max yalon eb axca tiꞌ:
—A jun winak tiꞌ,
cꞌam chi jochej.
Aokab Barrabás chi bekchaji,
ẍi eb bay.
Palta a Barrabás tuꞌ a ton junok eb yob is nabal.